CELEX: 62018CB0367
Language: el
Date: 2019-06-12 00:00:00
Title: Υπόθεση C-367/18: Διάταξη του Δικαστηρίου (δεύτερο τμήμα) της 12ης Ιουνίου 2019 [αίτηση του Tribunal Supremo (Ισπανία) για την έκδοση προδικαστικής αποφάσεως] — María Teresa Aragón Carrasco κ.λπ. κατά Administración del Estado (Προδικαστική παραπομπή — Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου — Κοινωνική πολιτική — Οδηγία 1999/70/ΕΚ — Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP — Ρήτρα 4 — Αρχή της απαγορεύσεως των διακρίσεων — Συγκρισιμότητα των καταστάσεων — Δικαιολόγηση — Ρήτρα 5 — Αποζημίωση σε περίπτωση καταγγελίας συμβάσεως εργασίας αορίστου χρόνου για αντικειμενική αιτία — Μη καταβολή αποζημιώσεως κατά την απόλυση των μετακλητών υπαλλήλων)

26.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/5
            
         
      Διάταξη του Δικαστηρίου (δεύτερο τμήμα) της 12ης Ιουνίου 2019 [αίτηση του Tribunal Supremo (Ισπανία) για την έκδοση προδικαστικής αποφάσεως] — María Teresa Aragón Carrasco κ.λπ. κατά Administración del Estado
      (Υπόθεση C-367/18) (1)
      
      (Προδικαστική παραπομπή - Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου - Κοινωνική πολιτική - Οδηγία 1999/70/ΕΚ - Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP - Ρήτρα 4 - Αρχή της απαγορεύσεως των διακρίσεων - Συγκρισιμότητα των καταστάσεων - Δικαιολόγηση - Ρήτρα 5 - Αποζημίωση σε περίπτωση καταγγελίας συμβάσεως εργασίας αορίστου χρόνου για αντικειμενική αιτία - Μη καταβολή αποζημιώσεως κατά την απόλυση των μετακλητών υπαλλήλων)
      (2019/C 288/05)
      Γλώσσα διαδικασίας: η ισπανική
      
         Αιτούν δικαστήριο
      
      Tribunal Supremo
      
         Διάδικοι στην υπόθεση της κύριας δίκης
      
      María Teresa Aragón Carrasco, María Eugenia Cotano Montero, María Gloria Ferratges Castellanos, Raquel García Ferratges, Elena Muñoz Mora, Ángela Navas Chillón, Mercedes Noriega Bosch, Susana Rizo Santaella, Desamparados Sánchez Ramos, Lucía Santana Ruiz, Luis Salas Fernández (ως κληρονόμος της Lucía Sánchez de la Peña)
      κατά
      Administración del Estado
      
         Διατακτικό
      
      
                  1)
               
               
                  Η ρήτρα 4, σημείο 1, της συμφωνίας-πλαισίου για την εργασία ορισμένου χρόνου, που συνήφθη στις 18 Μαρτίου 1999 και περιλαμβάνεται στο παράρτημα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP, πρέπει να ερμηνευθεί υπό την έννοια ότι δεν αντιτίθεται σε εθνική νομοθεσία η οποία δεν προβλέπει την καταβολή αποζημίωσης στους εργαζομένους που απασχολούνται ως μετακλητοί υπάλληλοι οι οποίοι ασκούν καθήκοντα εμπιστοσύνης ή παροχής ειδικών συμβουλευτικών υπηρεσιών, όπως οι επίμαχοι στην κύρια δίκη, λόγω της απόλυσής τους η οποία πραγματοποιείται ελεύθερα, ενώ χορηγείται αποζημίωση στους συμβασιούχους υπαλλήλους αορίστου χρόνου λόγω της καταγγελίας της συμβάσεως εργασίας τους για αντικειμενικό λόγο.
               
            
                  2)
               
               
                  Το δεύτερο και το τρίτο ερώτημα του Tribunal Supremo (Ανωτάτου Δικαστηρίου, Ισπανία) είναι προδήλως απαράδεκτα.
               
            
         (1)  ΕΕ C 294 της 20.8.2018.